Diari Oficial de la Generalitat Valenciana


Sumari del DOGV 9115, del 28-06-2021 (2021/6560)

Informació pública de l'aprovació de l'informe ambiental i territorial estratègic de la modificació puntual de la modificació puntual de les ordenances particulars de la zona de qualificació urbanística ZU-7.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9115

Data del DOGV
:   28-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6560


Data del document
:   01-06-2021

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual de la modificació puntual de les ordenances particulars de la zona de qualificació urbanística ZU-7. [2021/6560]  
Es presenta proposta de modificació puntual de l'ordenació detallada del PGOU de Vinaròs, ordenances particulars zona de qualificació urbanística ZU -7, per part d'Isaac Puchal Zafra, mitjançant registre d'entrada número 4252, de data 09.04.2021, segons el següent detall d'ordenació:  
  
Tipus d'instrument: Aprovació de modificació del Pla d'ordenació estructural  
Àmbit: Zona de qualificació urbanística ZU -7  
Instrument que desenvolupa: PGOU  
Objecte: Modificació puntual de l'ordenació detallada - ordenances particulars  
Classificació del sòl: Residencial  
Qualificació del sòl: Urbà  
  
  
A la vista dels següents antecedents:  
1r. Se sotmet a consulta de la Conselleria de Política Territorial, Obres Públiques i Mobilitat, Servei Territorial d'Urbanisme. Aquesta emet el següent informe:  
«1. D'una banda, en la documentació remesa s'indica que «en aquesta modificació, d'acord amb l'article 46.1 de la LOTUP, atésque no afectava l'ordenació estructural i tenint en compte l'abast limitat d'aquesta, consideràvem que no requeria d'avaluació ambiental prèvia».  
  
En aquest sentit, cal assenyalar que l'article 46.1 de la Llei 5/2014, de 25 de juliol, d'ordenació del territori, urbanisme i paisatge (d'ara en avant LOTUP) únicament determina aquells plans i programes que han de ser objecte d'avaluació ambiental i territorial estratègica ordinària, sent el pla general estructural un d'ells. De conformitat amb la disposició transitòria segona de la LOTUP, el Pla general d'ordenació urbana de Vinaròs, aprovat amb anterioritat a l'entrada en vigor de la LOTUP, s'assimila a un pla general estructural dels previstos en aquesta llei. D'igual manera, l'article 46.3 de la LOTUP preveu que les modificacions menors dels plans esmentats en l'apartat 1 de l'article 46 siguen objecte d'avaluació ambiental i territorial, establint que, en aquest cas serà l'òrgan ambiental i territorial qui determine si el pla ha de ser objecte d'avaluació simplificada o ordinària. Per tot això, la modificació puntual que ens ocupa ha de ser sotmesa a avaluació ambiental.  
  
2. D'altra banda, vist el contingut de la modificació puntual, s'observa que l'objecte del document és alterar la redacció d'uns certs articles de les ordenances particulars de la zona ZU-7, per la qual cosa, exclusivament s'afecta determinacions pròpies de l'ordenació detallada. Per tant, i de conformitat amb el que s'estableix en l'article 48.c de la Llei 5/2014, de 25 de juliol, d'ordenació del territori, urbanisme i paisatge (d'ara en avant LOTUP), segons la redacció donada a aqueix precepte per l'article 115 de la Llei 10/2015, de 29 de desembre, en aquest cas l'òrgan ambiental és l'Ajuntament. De la mateixa manera, l'aprovació definitiva correspondrà també a l'Ajuntament, segons el que resulta de l'article 44.5 de la LOTUP.  
3. Dins del tràmit de consultes previst en l'article 51 de la LOTUP, aquest Servei Territorial d'Urbanisme no té cap altra observació per a efectuar»  
2n. Sol·licitat informe al tècnic de medi ambient de l'Ajuntament, emet informe i conclou:  
«Realitzat l'anàlisi tècnica de la documentació presentada, el tècnic que subscriu  
Informa:  
1. La proposta de modificació puntual de l'ordenació detallada del PGOU de Vinaròs - Ordenances particulars zona de qualificació urbanística ZU -7 no preveu efectes significatius sobre el medi ambient.  
Cosa que informe a efectes de l'elaboració de l'informe ambiental i estratègic.»  
Examinada la documentació que l'acompanya, i corresponent la seua resolució a l'alcalde en virtut de la competència residual que li atorga l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre resolució favorable d'informe ambiental i territorial estratègic pel procediment simplificat de la proposta de modificació puntual de les ordenances particulars de la zona de qualificació urbanística ZU -7, per no tindre efectes significatius sobre el medi ambient, d'acord amb els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP).  
  
  
Segon  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Tercer  
La present resolució d'informe ambiental i territorial estratègic pel procediment simplificat no és susceptible de recurs sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, segons el que es disposa per l'article 51.7 de la LOTUP.   
Així mateix estarà a la disposició dels interessats en la seu electrònica d'aquest ajuntament: urbanisme.vinaros.es  
  
Vinaròs, 1 de juny de 2021.- L'alcalde president: Guillem Alsina Gilabert.